CELEX: 32021D0964
Language: bg
Date: 2021-05-26 00:00:00
Title: Решение (ЕС) 2021/964 на Съвета от 26 май 2021 година за сключване на Споразумението за доброволно партньорство между Европейския съюз и Република Хондурас относно прилагането на законодателството в областта на горите, управлението и търговията с продукти от дървен материал за Европейския съюз

18.6.2021   
               
               
                  BG
               
               
                  Официален вестник на Европейския съюз
               
               
                  L 217/1
               
            
         РЕШЕНИЕ (ЕС) 2021/964 НА СЪВЕТА
         от 26 май 2021 година
         за сключване на Споразумението за доброволно партньорство между Европейския съюз и Република Хондурас относно прилагането на законодателството в областта на горите, управлението и търговията с продукти от дървен материал за Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 3, първа алинея и член 207, параграф 4, първа алинея във връзка с член 218, параграф 6, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     През май 2003 г. Комисията прие Съобщение до Европейския парламент и до Съвета, озаглавено „План за действие на ЕС за прилагане на законодателството в областта на горите, управление и търговия (FLEGT)“. Планът за действие, посочен в това съобщение („Планът за действие FLEGT“) призовава за мерки за справяне с незаконната сеч чрез разработването на споразумения за доброволно партньорство с държавите производителки на дървен материал. Заключенията на Съвета относно плана за действие FLEGT бяха приети през октомври 2003 г., а Европейският парламент прие резолюция по този въпрос на 11 юли 2005 г.
                  
               
                     (2)
                  
                  
                     В съответствие с Решение (ЕС) 2020/2185 на Съвета (2) Споразумението за доброволно партньорство между Европейския съюз и Република Хондурас относно прилагането на законодателството в областта на горите, управлението и търговията с продукти от дървен материал за Европейския съюз („Споразумението“) беше подписано на 23 февруари 2021 г., при условие че бъде сключено на по-късна дата.
                  
               
                     (3)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за доброволно партньорство между Европейския съюз и Република Хондурас относно прилагането на законодателството в областта на горите, управлението и търговията с продукти от дървен материал за Европейския съюз се одобрява от името на Съюза. (3)
            
         
         
            Член 2
            Председателят на Съвета извършва от името на Съюза уведомяването, предвидено в член 31 от Споразумението (4).
         
         
            Член 3
            Комисията представлява Съюза в Съвместния комитет по прилагането, създаден съгласно член 19 от Споразумението.
            Държавите членки могат да участват като членове на делегацията на Съюза в заседанията на Съвместния комитет по прилагането.
         
         
            Член 4
            За целите на изменението на приложенията към Споразумението в съответствие с член 26 от споразумението, Комисията се упълномощава, в съответствие с процедурата по член 11, параграф 3 от Регламент (ЕО) № 2173/2005 на Съвета (5), да одобрява такива изменения от името на Съюза.
         
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 26 май 2021 година.
            
               
                  За Съвета
               
               
                  Председател
               
               M. do C. ANTUNES
            
         
         
            (1)  Одобрение от 26 април 2021 г. (все още непубликувано в Официален вестник).
         
            (2)  Решение (ЕС) 2020/2185 от 18 декември 2020 г. на Съвета за подписване, от името на Съюза, на Споразумението за доброволно партньорство между Европейския съюз и Република Хондурас относно прилагането на законодателството в областта на горите, управлението и търговията с продукти от дървен материал за Европейския съюз (ОВ L 435, 23.12.2020 г., стр. 63).
         
            (3)  Вж. страница 3 от настоящия брой на Официален вестник.
         
            (4)  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.
         
            (5)  Регламент (ЕО) № 2173/2005 на Съвета от 20 декември 2005 г. за установяването на схема на разрешителни FLEGT за вноса на дървесина в Европейската общност (ОВ L 347, 30.12.2005 г., стр. 1).